৫ জুন ধানমণ্ডির ১০ নম্বর রোডের ৩/১ নম্বর বাসার (টাইহাট ভবন) ৪ তলার সি/১ নম্বর ফ্ল্যাটে বাবার বাসায় স্বামী হাসান সাঈদের নির্মম নির্যাতনের শিকার হন ঢাকা বিশ্ববিদ্যালয়ের আন্তর্জাতিক সম্পর্ক বিভাগের সহকারী অধ্যাপক রুমানা৷ এরপর তাকে ল্যাবএইড স্পেশালাইজড হাসপাতালে ভর্তি করা হয়৷ হাসান সাঈদের নিষ্ঠুরতায় রুমানার বাম চোখটি সম্পূর্ণ নষ্ট হয়ে যায়৷ অপর  চোখটির আলো ফিরিয়ে আনতে উন্নত চিকিত্u200dসার জন্য রুমানাকে মঙ্গলবার ভারতের চেন্নাইয়ে নিয়ে যাওয়া হয়৷ ঘটনার পরদিন রুমানার বাবা সাবেক সেনা কর্মকর্তা অবসরপ্রাপ্ত মেজর মঞ্জুর হোসেন বাদী হয়ে ধানমণ্ডি থানায় হাসান সাঈদকে আসামি করে একটি মামলা দায়ের করেন৷ মঙ্গলবার ঢাকা বিশ্ববিদ্যালয় শিক্ষক সমিতি হাসান সাঈদকে গ্রেফতারের জন্য পুলিশসহ আইনশৃংখলা বাহিনীকে ২৪ ঘণ্টার আলটিমেটাম দিয়েছিল৷